দিচপুৰ আৰক্ষীয়ে মঙলবাৰে আবেলি এক অভিযান চলাই গুৱাহাটী ভৰলুমুখৰ শান্তিপুৰ অঞ্চলৰ পৰা এ টি এম কার্ড চুৰি কৰাৰ অভিযোগত এজন যুৱকক আটক কৰে।
ভৰলুমুখ আৰক্ষীৰ সহযোগত দিচপুৰ আৰক্ষীয়ে শান্তিপুৰৰ এটা ভাৰাঘৰৰ পৰা আটক কৰা সঞ্জয় ঠাকুৰ (২৭) নামৰ যুৱকজনৰ ঘৰ বিহাৰৰ সমষ্টিপুৰত বুলি আৰক্ষীয়ে জানিবলৈ দিয়ে।
দিচপুৰ সংমণ্ডলৰ সহকাৰী আৰক্ষী আয়ুক্ত হিমাংশু দাসে সংবাদ মাধ্যমক জনোৱা মতে যোৱা ১৬ আগষ্টত খানাপাৰাৰ এছ বি আই এ টি এমত মহানগৰিৰ বশিষ্ঠৰ সতিশ তালুকদাৰ নামৰ এজন লোকৰ পৰা অভিযুক্ত যুৱকজনে ছলনা কৰি তেওঁৰ এ টি এম কাৰ্ডখন সৰকাই নিয়ে।
পিছত 'অভিযুক্ত যুৱকজনে ছয়মাইলৰ এছ বি আই এ টি এমৰ পৰা ৪০,০০০ টকা উলিয়াঁওতে তালুকদাৰৰ মোবাইলত মেছেজ যোৱাত তেওঁ তৎক্ষণাত থানালৈ আহি এখন এফ আই আৰ দাখিল কৰে।' দাসে কয়।
ঘটনা সংক্ৰান্তত ভাৰতীয় দণ্ডবিধিৰ ৪২০ আৰু ৩৭৯ ধাৰাৰ অধীনত দিছপুৰ আৰক্ষী থানাত ২৩৬১/১৮ নম্বৰৰ এটা গোচৰ ৰুজু কৰা হৈছে বুলি জানিবলৈ দি এ চি পি দাসে ঘটনাৰ তদন্তৰ বাবে যুৱকজনক আৰক্ষীৰ জিম্মালৈ অনা হ'ব বুলি উল্লেখ কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
